ประกาศกระทรวงสาธารณสุขเรื่อง หลักเกณฑ์การจัดตั้งหน่วยปฏิบัติการควบคุมโรคจากการประกอบอาชีพและโรคจากสิ่งแวดล้อมพ.ศ. ๒๕๖๓ โดยที่เป็นการสมควรกำหนดหลักเกณฑ์การจัดตั้งหน่วยปฏิบัติการควบคุมโรคจากการประกอบอาชีพและโรคจากสิ่งแวดล้อม เพื่อทำหน้าที่ในการสอบสวนโรคการเฝ้าระวัง การป้องกันและการควบคุมโรคจากการประกอบอาชีพและโรคจากสิ่งแวดล้อมอาศัยอำนาจตามความในมาตรา ๕ วรรคหนึ่ง และมาตรา ๓๒ วรรคหนึ่งแห่งพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. ๒๕๖๒ รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมโรคจากการประกอบอาชีพและโรคจากสิ่งแวดล้อมจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกระทรวงสาธารณสุข เรื่อง หลักเกณฑ์การจัดตั้งหน่วยปฏิบัติการควบคุมโรคจากการประกอบอาชีพและโรคจากสิ่งแวดล้อมพ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้เจ้าหน้าที่หมายความว่า เจ้าหน้าที่ซึ่งปฏิบัติหน้าที่ในหน่วยปฏิบัติการควบคุมโรคจากการประกอบอาชีพและโรคจากสิ่งแวดล้อมเจ้าหน้าที่ทางการแพทย์และการสาธารณสุขหมายความว่า ผู้ที่ดำรงตำแหน่งนายแพทย์ เภสัชกร พยาบาลวิชาชีพ นักวิชาการสาธารณสุขนักวิชาการสุขาภิบาล นักวิชาการสิ่งแวดล้อม นักวิทยาศาสตร์การแพทย์ หรือนักเทคนิคการแพทย์ในสังกัดหน่วยงานของรัฐซึ่งมิใช่ผู้ที่ได้รับการแต่งตั้งให้เป็นพนักงานเจ้าหน้าที่ตามพระราชบัญญัติควบคุมโรคจากการประกอบอาชีพและโรคจากสิ่งแวดล้อมพ.ศ. ๒๕๖๒พนักงานเจ้าหน้าที่ตามกฎหมายที่เกี่ยวข้อง หมายความว่า ผู้ที่ได้รับการแต่งตั้งให้เป็นพนักงานเจ้าหน้าที่ตามกฎหมายว่าด้วยการคุ้มครองแรงงาน กฎหมายว่าด้วยความปลอดภัยอาชีวอนามัย และสภาพแวดล้อมในการทำงาน กฎหมายว่าด้วยการคุ้มครองผู้รับงานไปทำที่บ้านกฎหมายว่าด้วยการสาธารณสุข กฎหมายว่าด้วยโรงงานกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือกฎหมายว่าด้วยการป้องกันและบรรเทาสาธารณภัยหน่วยงานภาคเอกชนหมายความว่า(๑)หน่วยงานที่มิใช่ส่วนราชการ รัฐวิสาหกิจ องค์กรปกครองส่วนท้องถิ่น หรือหน่วยงานอื่นของรัฐ(๒)หน่วยงานภาคประชาสังคม องค์กรไม่แสวงหาผลกำไร มูลนิธิ สมาคม หรือองค์กรอื่น ๆ ที่มีภารกิจหรือมีการดำเนินงานในลักษณะอย่างเดียวกันหน่วยปฏิบัติการหมายความว่า หน่วยปฏิบัติการควบคุมโรคจากการประกอบอาชีพและโรคจากสิ่งแวดล้อมข้อ๔ ผู้ที่สมควรได้รับการแต่งตั้งให้เป็นเจ้าหน้าที่ในหน่วยปฏิบัติการต้องผ่านการฝึกอบรมในหลักสูตรการสอบสวนโรค การเฝ้าระวัง การป้องกัน หรือการควบคุมโรคจากการประกอบอาชีพหรือโรคจากสิ่งแวดล้อมที่กรมควบคุมโรคกำหนดหรือที่กรมควบคุมโรครับรองข้อ๕ ให้สำนักงานสาธารณสุขจังหวัด หรือสำนักอนามัยกรุงเทพมหานคร จัดทำรายชื่อพนักงานเจ้าหน้าที่ เจ้าหน้าที่ทางการแพทย์และการสาธารณสุขพนักงานเจ้าหน้าที่ตามกฎหมายที่เกี่ยวข้องหรือเจ้าหน้าที่ของหน่วยงานภาคเอกชน ซึ่งเป็นผู้ที่สมควรได้รับการแต่งตั้งให้เป็นเจ้าหน้าที่ในหน่วยปฏิบัติการเสนอต่อคณะกรรมการควบคุมโรคจากการประกอบอาชีพและโรคจากสิ่งแวดล้อมจังหวัดหรือคณะกรรมการควบคุมโรคจากการประกอบอาชีพและโรคจากสิ่งแวดล้อมกรุงเทพมหานคร แล้วแต่กรณีเพื่อพิจารณาให้ความเห็นชอบ และให้เสนอต่อผู้ว่าราชการจังหวัดหรือผู้ว่าราชการกรุงเทพมหานครเพื่อพิจารณาจัดตั้งหน่วยปฏิบัติการตามที่เห็นสมควรต่อไปในกรณีที่หน่วยปฏิบัติการมีจำนวนเจ้าหน้าที่ในหน่วยปฏิบัติการน้อยกว่าที่กฎหมายกำหนดให้สำนักงานสาธารณสุขจังหวัด หรือสำนักอนามัย กรุงเทพมหานคร แล้วแต่กรณี ดำเนินการตามวิธีการและขั้นตอนที่กำหนดไว้ในวรรคหนึ่งเพื่อให้มีการแต่งตั้งเจ้าหน้าที่ในหน่วยปฏิบัติการทดแทนตำแหน่งที่ว่างลง ภายในสามสิบวันนับจากวันที่ตำแหน่งนั้นว่างลงข้อ๖ เจ้าหน้าที่ในหน่วยปฏิบัติการพ้นจากตำแหน่งเมื่อ(๑)ตาย(๒)ลาออก(๓)ผู้ว่าราชการจังหวัดหรือผู้ว่าราชการกรุงเทพมหานคร แล้วแต่กรณี ให้ออกเพราะมีพฤติกรรมเสื่อมเสียบกพร่องหรือไม่สุจริตต่อหน้าที่ หรือหย่อนความสามารถ(๔)เป็นบุคคลล้มละลาย (๕)เป็นคนไร้ความสามารถหรือคนเสมือนไร้ความสามารถ (๖)ได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)ได้ย้ายหรือโอนไปยังหน่วยงานที่มิได้ตั้งอยู่ในจังหวัดเดียวกันข้อ๗ ให้อธิบดีกรมควบคุมโรครักษาการตามประกาศนี้ในกรณีที่มีปัญหาเกี่ยวกับการดำเนินการตามประกาศนี้ ให้อธิบดีกรมควบคุมโรคเป็นผู้วินิจฉัยชี้ขาดและให้คำสั่งหรือข้อวินิจฉัยของอธิบดีกรมควบคุมโรคถือเป็นที่สุดประกาศ ณวันที่ ๒๒ กันยายน พ.ศ. ๒๕๖๓อนุทิน ชาญวีรกูลรัฐมนตรีว่าการกระทรวงสาธารณสุขพัชรภรณ์/ธนบดี/จัดทำ๒๕ ธันวาคม๒๕๖๓สุภาทิพย์/ตรวจ๒๘ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๒๕๗ ง/หน้า ๒๓/๒ พฤศจิกายน ๒๕๖๓